cyanic-selkie/wikianc huggingface dataset:
Wenwu chubanshe
På dette forlaget har utkommet nær sagt alle viktige utgivelser vedrørende arkeologiske funn gjort i Kina i annen halvdel av 1900-tallet, den kinesiske arkeologis «gullalder»: Om Nanjingmennesket, Hemudu-funnene, Yaoshan (Liangzhukulturen), Fu-Hao-graven fra Yin (ved Anyang), terrakottahæren nær keiser Qinshihuangs grav, Han-grav nr. 1 i funnstedet Changsha Mawangdui, de to graver fra Det sørlige Tangs tid (Nan Tang er ling), nordhulene i Mogao, silkemanuskriptene fra Han-graven ved Mawangdui, nyere dokumentfunn fra Turfan, bambusmanuskripter fra Han-graven ved Yinqueshan, bambusmanuskripter fra Qin-graven ved Shuihudi, bambusmanuskripter fra Chu-graven ved Guodian, Wu-manuskripter fra Changsha Zoumalou, om tekstfunnene fra Houma (Houma mengshu) og Wuwei (Wuwei Handai yijian), for å nevne noe av det viktigste.
Hoboken-Verzeichnis
Hoboken-Verzeichnis (Hob.) med originaltittel J. Haydn, Thematisch-bibliographisches Werkverzeichnis er den vanligst brukte verkfortegnelsen over Joseph Haydns komposisjoner. Den nederlandske musikkviteren Anthony van Hoboken utarbeidet den tre binds store katalogen mellom 1957 og 1978.
Joseph Haydn utgav de fleste av sine verk med opustall, men den store mengden verk gjorde det nødvendig med en systematisk katalogisering som kunne tjene som grunnlag for den musikkvitenskapelige forskningen. I motsetning til Köchel-Verzeichnis over Wolfgang Amadeus Mozarts verk eller Deutsch-Verzeichnis over Franz Schuberts verk, er ikke Hoboken-Verzeichnis kronologisk ordnet, men sortert etter verkgrupper. Dette har den fordelen at opusnumrene i høy grad sammenfaller med Hobokennumrene.
Selv om nyere forskning er i ferd med å gjøre Hoboken-Verzeichnis delvis utdatert, har den beholdt en stor praktisk betydning, særlig siden nesten alle innspillinger og konsertprogram bruker denne nummereringen.
Inga Jacobi
Inga Amalie Hildegard Mjøen Jacobi (født 2. juli 1891 i Magdeburg, død 12. oktober 1937 i Berlin) var en tysk dansepedagog, kjent for sitt virke i Kristiania der hun utdannet blant andre Gerd Kjølaas.
Hun studerte i Dresden, men etter at hennes tyske far omkom under den første verdenskrig flyttet hun i 1915 med sin norske mor til Kristiania der hun i 1916 etablerte sin egen ballettskole. Senere ga hun kurs i andre norske byer. Hennes moderne danseuttrykk (såkalt fridans) fikk innpass på etablerte scener, og hun koreograferte tolv oppsetninger, blant annet Kirsten Flagstads gjennombrudd med Faust i 1926. Inga Jacobi døde i 1937 av lungebetennelse.
Hun var datter av Bernhard Theodor Albert Jacobi (1856–1914) og Ragna Hansen Mjøen (1858–1939). Mora var søster av legen Jon Alfred Mjøen. Inga giftet seg i 1919 med kunsthistoriker Henrik Grevenor (1896–1937) som døde omtrent samtidig med henne.
Verdensrankingen i snooker 2003/2004
Poengene i rangeringen er basert på prestasjonene spillerne har gjort de to foregående sesongene, altså sesongene 2001/2002 og 2002/2003.
Colorado City (Texas)
Colorado City er en by i og administrasjonssete for Mitchell County, Texas, USA. Ved folketellingen i 2010 hadde byen 4146 innbyggere.
Byen har et totalt areal på 13,7 km², alt er land.
Aleksej Kuropatkin
Aleksej Kuropatkin (født, død 16. januar 1925) var en russisk politiker. Kuropatkin var krigsminister i Russland mellom 1898 og 1904.
Kuropatkin ble utdannet ved Pavlovskij Military School og begynte deretter i den russiske hæren i 1864. Den 8. august 1866 ble han forfremmet til løytnant og var stasjonert i Turkestan. I august 1870 ble Kuropatkin forfremmet til major. I 1874 ble Kuropatkin sendt som militær attaché til Berlin og Paris, han fullførte sin militære utdannelse, og han var stasjonert sammen med franske tropper i Alger, tilhørende en fransk ekspedisjon som gikk til Sahara. Kuropatkin reiste tilbake til Russland i slutten av 1875 og ble stasjonert i Turkestan.
Kuropatkin ble tildelt Order of St. George av fjerde klasse for sin rolle i den russiske erobringen av Kokand i Usbekistan i 1876. I store deler av 1870-tallet hadde Kuropatkin forskjellige diplomatiske oppdrag for russiske myndigheter. Fra september 1877 til september 1878 var Kuropatkin stabssjef for den sekstende infanteridivisjon i Russland. I august 1879 ble Kuropatkin valgt til sjef for en brigade, som gjennomførte en atten dager lang marsj over flere hundre mil i ørkenen for å bli med under general Mikhail Skobelev sin invasjon av Turkmenistan. Kuropatkin ledet en av de største angrepene mot Turkmenistan 12. januar 1881, og han ble tildelt Order of St. George av tredje klasse for sin seier under dette slaget.
Aursmoen
Aursmoen er et tettsted i Aurskog-Høland kommune i Akershus. Tettstedet har innbyggere per 1. januar, og ligger nordvest i kommunen, på veien mellom Bjørkelangen og Sørum. Aursmoen er en del av det større området Aurskog og utgjør Aurskog sentrum.
Aleksej Kuropatkin
Etter denne krigen skrev Kuropatkin en detaljert og kritisk historie om de forskjellige slagene og operasjonene som russiske styrker gjennomførte i løpet av krigen. Dette litterære verket ble høyt ansett i hjemlandet. Den 29. januar 1882, ble Kuropatkin forfremmet til generalmajor og han sluttet seg til generalstaben året etter. I 1890 ble Kuropatkin forfremmet og fikk grad av generalløytnant. Fra 1890 til 1898 var Kurokatkin generalguvernør for en russisk region i Sentral-Asia. I løpet av sin periode som guvernør, ble Kuropatkin godt kjent for å ha utviklet handel, landbruk og flere byer i et område som tidligere kun var bedre kjent for et endemisk bandittvesen og stor slaveri-virksomhet. Kuropatkin etablerte også en lokal domstol og et skolesystem.
I 1898 ble Kuropatkin kalt tilbake til St. Petersburg der han ble utnevnt til krigsminister for den russiske regjeringen. Hans første prioritet var å forbedre kommandostrukturen innenfor den russiske hæren, samt levekårene til de høyere offiserene. Hans reformer inkluderte tiltak for å øke perioden som offiserer var på utplassering. Han forsøkte også å forbedre kvaliteten på offiserene ved å heve treningsprogrammet for kadetter fra to år til tre år, og ved å åpne syv nye kadett-skoler. Han økte også antallet militære trenings-manøvrer.
Den 7. februar 1904, like før den russisk-japanske krigen brøt ut, ble Kuropatkin utnevnt til kommandør over de russiske infanteri-styrkene i Mandsjuria i det nordøstlige Kina. Kuropatkin sin forsiktighet og nøling påvirket gjentatte russiske nederlag under den russisk-japanske krigen. Militære historikere anser hans ubesluttsomhet og organisatoriske mangler i beste fall mangelfull ettersom han ikke hadde nok erfaring fra før med lignende slag på denne størrelsen.
Kuropatkin var deltakende under flere russiske operasjoner under den første verdenskrig, før han i 1916 ble beordret til Turkestan der Det osmanske riket var ekstremt upopulært blant urbefolkningen i landet, samtidig som Kuropatkin var veldig populær. Han var en viktig brikke i å undertrykke et stort opprør fra å bryte ut i dette området. Under den russiske februarrevolusjonen i 1917 var Kuropatkin tilstede i St. Petersburg, og lovet raskt sin troskap til den russiske provisoriske regjeringen, og han fjernet de kongelige insignia fra militæruniformen sin.
Det engelske samveldet
I 1653, etter tvangsmessig oppløsning av Rumpparlamentet, ble Oliver Cromwell erklært som Lord Protector av et forent «Samvelde av England, Skottland og Irland» under begrepet «regjeringens instrument», noe som innledet en periode som kalles for Protektoratet. Etter Cromwells død, og fulgt av en kort periode under hans sønn Richard Cromwell, ble Protektoratets parlament oppløst i 1659 og Rumpparlamentet tilbakekalt. Det var begynnelsen på en prosess som førte til gjenopprettelsen av monarkiet i 1660. Begrepet Samveldet benyttes tidvis for hele perioden 1649 til 1660 – en periode referert til av monarkister som Interregnum (avbruddet) – men andre historikere benytter begrepet begrenset for årene før Cromwells formelle overtagelse av makten i 1653.
Høydal
Høydal er ei bygd i Volda kommune og ligger på sørsiden av Austefjorden. Riksvei 651 går gjennom bygda, som består av en blanding av fritidshus og bebyggelse for vanlige fastboende. Det ligger en møbelfabrikk i Høydal, som heter Høydal Møbelfabrikk AS. Det var 60 stemmeberettigede personer i bygda ved kommunevalget i 2007.
Panic at the Disco
'''Panic! at the Disco' (tidligere Panic at the Disco'', forkortes ofte til Panic!, P!ATD, P!@tD, eller PATD) er et band som oppstod i Las Vegas, Nevada, USA i 2003. Musikken deres inneholder elementer av pop, electronica, dance, rock og en rekke andre sjangere. Det har blitt solgt over 1,6 millioner eksemplarer av debutalbumet deres, A Fever You Can't Sweat Out, siden det ble lansert i 2005.
Historikk
Bandet ble dannet i forstadsområdet Summerlin i Las Vegas av de to barndomsvennene Ryan Ross (på gitar) og Spencer Smith (på trommer). De spilte Blink-182-låter i band i forskjellige formasjoner. Ryan og Spencer dannet da et band som de kalte «Summer League» sammen med barndomsvennen Brent Wilson, og Trevor som senere forlot bandet.
Det var på Palo Verde high school at Brent møtte Brendon Urie. Wilson spurte Urie om å prøve seg som gitarist for Panic!, siden de lette etter en erstatter på den tiden. Opprinnelig var ikke Urie vokalisten i bandet. Den stillingen tilhørte Ryan Ross, som nå er ute av bandet. Bandet hørte han kore under en øvelse, og ble så imponert over hans vokale ferdigheter at de bestemte seg for at han skulle bli vokalisten i bandet. De tok da navnet ''Panic! at the Disco''. De fikk navnet fra sangen «Panic», av Name Taken.
For å promotere musikken sin, kontaktet de Fall Out Boy-bassisten Pete Wentz gjennom LiveJournal, og sendte han en link til deres PureVolume side. Wentz ble så imponert at han dro til Las Vegas for å møte bandet. Etter å ha sett dem øve i en garasje spurte han dem om de ville underskrive en kontrakt med hans plateselskap Decaydance Records, som er et underselskap av plateselskapet Fueled by Ramen.
Den 6. juni 2009 bestemte gitarist Ryan Ross og bassist Jon Walker å forlate bandet. Det ble skrevet på hjemmesiden deres at de hadde forskjellige meninger om bandets fremtid og at de bestemte seg for å forlate bandet. Deretter var det bare Brendon og Spencer igjen i bandet.
De hentet in Dallon Weekes og Ian Crawford som erstatning for Ross og Walker under turneen deres, men de var bare registrert som turne-medlemmer. Men i 2010 ble Dallon spurt om å bli med i bandet på fulltid. Media og alle ble holdt utenfor dette og fikk ikke vite noe om det før i midten av 2012, omtrent rundt da Ian forlot bandet for å lage «ekte» musikk.
Den 2. april 2015 skrev Spencer på hjemmesiden til Panic! at han forlot bandet og senere dette året ble Dallon degradert til turne-medlem.
Brian Wilson slutter
Den 17. mai 2006 kunngjorde bandet via sin egen hjemmeside at bandets bassist Brent Wilson hadde sluttet i bandet. Wilson har senere hevdet at han ikke forlot bandet frivillig, og at han ble sparket uten forvarsel av økonomiske grunner. Resten av bandet har tilbakevist påstanden. Bare noen dager etter at Wilson hadde sluttet, la bandet ut på deres første turne gjennom Europa med deres venn Jon Walker, som steppet inn som midlertidig bassist mens de søkte en permanent erstatter. Alle konsertene var utsolgt, og noen ble til og med utsolgt på bare noen timer. 3. juli samme år, skrev de opp Jon Walker som bassist/sanger på deres MySpace-profil, og han ble et permanent medlem av Panic at the Disco. Suksessen til deres første to singler hjalp dem til topps på Billboard Independent-listen og til 13.-plass på Billboard 200 i juli 2006. Musikkvideoen til «I Write Sins Not Tragedies» har blitt sett på YouTube over 267 millioner ganger, og sangen er den meste ønskede sangen på Z-100, en radiokanal i New York. Som en følge av dette uttalte vokalist Urie at sangen har blitt overspilt: «[It] isn't the only song we've written.»
I slutten av juli 2006 utga de deres tredje musikkvideo, denne for sangen «Lying Is the Most Fun a Girl Can Have Without Taking Her Clothes Off». Videoen viser folk med «fisketank-hjelmer» som går i gatene. Videoen viser bare bandet i en scene, sannsynligvis fordi de følte at utseendet deres avledet oppmerksomheten vekk fra musikken. Tidlig I august 2006, solgte A Fever You Can't Sweat Out platina, etter å ha solgt over 1 million album.
I løpet av Panics åpningssang 25. august 2006, på Carling Weekend: Reading Festival, kastet en ukjent publikummer en flaske på scenen, som traff og slo ut Brendon Urie, og tvang bandet til å slutte å spille. Etter noen minutter kom han seg opp igjen og skrek ut til publikummet, «You can't take me out! Let's see how well you guys do with my left side», og de fortsatte med den samme sangen. Bandet dro ut på en verdens-turne i slutten av 2006. Det inkluderer Australia, New Zealand, og kontinental Europa. Panic dukket opp på spesialutgaven av Tim Burtons The Nightmare Before Christmas' soundtrack sammen med Fall Out Boy, Marilyn Manson og andre artister. Panic sang «This Is Halloween».
Deres nyeste og siste singel fra Fever You Can't Sweat Out, «Build God, Then We'll Talk», ble utgitt 5. mars 2007. Musikkvideoen til sangen omhandler feilslutningen av forhold.
2007–2008 Pretty. Odd
I starten av 2007 startet Panic at the Disco å arbeide med et nytt album. I juli 2007 begynte de å fremføre nye sanger på ulike festivaler og konserter.
Den 11. desember 2007 publiserte Billboard.com nyheten om at Panic!s andre album skulle utgis 25. mars 2008. Musikkvideoen til Nine in the Afternoon ble filmet 21. og 22. desember. Singelen ble utgitt 29. januar 2008. I et intervju med MTV hevded bandet at de ikke vet hva som skjedde på deres hjemmeside. «"You don't have to worry" is a lyric in the first track of our new record», forklarte Spencer Smith.
1. januar 2008 ble kildebeskjeden på hjemmesiden deres forandret til «WE'RE SO STARVING». En puslespillbrikke var tatt bort fra puslespillet som befant seg på siden, og den ledet til Myspace-bloggen til bandet, som ga oppdateringer om hvordan det gikk med den nye CD-en, og den ga også en uferdig versjon av en sang kalt: «We're So Starving». I den samme bloggen annonserte bandet at de skulle til Abbey Road Studios for å mikse albumet. Den 9. januar 2008 droppet bandet utropstegnet i navnet, og den 10. januar forandret bandets hjemmeside seg til en logo for the Honda Civic Tour, som Panic skulle være hovedband for i 2008. Den 10. januar kunngjorde bandet også via MySpace at det nye albumet skulle hete ''Pretty. Odd'', og at utgivelsesdatoen ville bli 25. mars.
2011: Vices and Virtues
22. mars 2011 ble Vices and Virtues sluppet, det tredje studioalbumet til Panic! At The Disco. Albumet er produsert av John Feldman og Butch Walker.
Opptredener
Panic! at the Disco er kjent for old-style sirkusforestillinger hvor de har med seg en gruppe slangemennesker opp på scenen for å opptre med dem.
De opptrådte også på Times Square på nyttårsaften 2006. De fremførte «Lying Is the Most Fun a Girl Can Have Without Taking Her Clothes Off» og «I Write Sins Not Tragedies».
Live har de også fremført disse sangene: Third Eye Blinds «Slow Motion», Radioheads «Karma Police», Smashing Pumpkins' «Tonight, Tonight», to versjoner av Counting Crows' «Round Here», K-Ci og Jojos «All My Life», Britney Spears' «Baby One More Time», Nelly Furtados «Maneater», Queens «Killer Queen», The Beatles' «Eleanor Rigby», Blink-182s «What's My Age Again?», og The Bands «The Weight».
Bandmedlemmer
Nåværende medlemmer:
Tidligere medlemmer:
DVD
Panic at the Disco har gitt ut en limited edition collector's box. Det ble bare laget 25 000 av disse. Den inneholder en DVD fra deres livekonsert i Denver, en begrenset utgave av CD-en A Fever You Can't Sweat Out, bilder av bandet, en notisbok, en plakat, lyric kort, turne program, en phenakistoscope, og et sertifikat for ekthet.
Carl Spaatz
Carl Andrew «Tooey» Spaatz (født 28. juni 1891, død 14. juli 1974) var en amerikansk flyger og offiser som i 1947 ble den første sjef for det nyopprettede United States Air Force (USAF).
Stortingsvalget 2013 i Flakstad
Stortingsvalget 2013 i Flakstad ble avholdt 9. september 2013 i Flakstad kommune i Nordland. Det var 1,031 stemmeberettigede velgere i Flakstad. Av disse avga 698 stemme. De godkjente stemmene fordelte seg slik på partiene:
Carl Spaatz
Tidlig karriere
Han ble uteksaminert fra akademiet som fenrik i 1914. Han begynte deretter på en militær flygeskole nær San Diego i California. Her fikk han flygervingen i mai 1916, og ble beordret til hærens signalkorps i Mexico. Han tjenestegjorde i First Aero Squadron og deltok under general John J. Pershing i jakten på Pancho Villa. Han ble forfremmet til løytnant i juli 1916 og kaptein i mai 1917.
Første verdenskrig
Da USA gikk inn i første verdenskrig, ledet Spaatz 31. Aero Squadron som inngikk i American Expeditionary Force (AEF). I Frankrike ble han satt til å lede en flygeskole, men ble snart beordret tilbake til USA. Før beordringen trådte i kraft, rakk han å få fly noen operasjoner med 13. Aero Squadron, og i løpet av tre uker rakk han å skyte ned tre fiendtlige fly. For dette ble han tildelt Distinguished Service Cross. Før hjemsendelsen ble han også forfremmet til midlertidig major.
Mellomkrigstid
I 1919 tjenestegjorde han i California og Texas. Som følge av omorganiseringer i USAs forsvar, ble han stilt tilbake til kaptein i Infanteriet i 1920, før videre omorganiseringer førte til ytterligere papirforfremmelser og -degraderinger. I februar 1923 ble han igjen forfremmet til major i Flygertjenesten. I løpet av denne perioden hadde han vært stasjonssjef ved Kelly Field i Texas, vært i staben ved 8. Corps Area, og skvadronsjef ved 1st Pursuit Group.
I 1924 og 1925 gjennomgikk han stabsskole, før han i juni 1925 gikk inn i staben til sjefen for våpengrenen i Washington D.C.
Den første uka i 1929 deltok Spaatz i en rekordflygning sammen med to andre fremtidige generaler i flyvåpenet, Ira Eaker og Elwood Quesada. I et forsøk på lufttanking, holdt de et Atlantic-Fokker C-2A, kalt «?», i luften kontinuerlig i mer enn 150 timer.
Fra mai 1929 til juni 1933 var Spaatz sjef for 7th Bombardment Group og 1st Bombardment Wing i California, før han gjennomgikk ytterligere stabsutdannelse.
Andre verdenskrig
I november 1939 ble Spaatz midlertidig forfremmet til oberst. Under slaget om Storbritannia var han flere uker i England som observatør, før han i august 1940 ble beordret til staben til sjefen for flyvåpenet. To måneder senere ble han forfremmet til midlertidig brigader og utnevnt til nestkommanderende for general Hap Arnold. I november ble han sjef for planleggingskontoret ved flyvåpenet, og juli 1941 ble Spaatz utnevnt til stabssjef for hærens flyvåpens hovedkvarter.
Fjernøstlige leker 1921
Fjernøstlige leker 1921 (fjernøstlige leker) ble arrangert i Shanghai i Kina i 1921.
Sootkanalen (slusesystemet)
Sootkanalen er en kanal for frakt av tømmer motstrøms slik at tømmeret kunne komme fra Eidskog til Høland, fra Mangenvassdraget (som ender opp i Sverige) og over i Haldenvassdraget.
Socorro (Surigao del Norte)
Barangayer
Socorro er inndelt i 14 barangayer.
Sootkanalen (slusesystemet)
Den nedre delen av kanalen følger grovt sett løpet til Skjølåa mellom sjøene Skjervangen (176 moh.) og Mortsjølungen (201 moh.) i Vestmarka i Eidskog gjennom Steintjenn (189 moh.). Denne delen utgjør Norges eldste sluseanlegg. Videre frakt av tømmeret skjedde med en kombinasjon av tømmerrenner og hestedrevet jernbane (Grasmobanen) til tømmeret nådde sjøen Setten i Setskog i Aurskog-Høland. Deler av tømmerrenna i Hvervselva er fortsatt synlig langs.
Kanalen er bygd i tidsrommet fra 1847 til 1849 av til sammen 600 mann. Arbeidet ble ledet av Engebret Soot (1786–1859) som var fløtningsinpektør i Haldenvassdraget. Han utførte også flere andre store kanalarbeider og ble for dette tildelt Borgerdådsmedaljen i 1854. Kanalen, som ble åpnet 20. juli 1849, er 1,5 km lang og hadde opprinnelig 15 sluser. Ei sluse til ble bygd senere sånn at det nå er rester etter 16. Slusene er bygd av steinblokker fra elveleiet og ble tettet med rosentorv. Innvendig var de kledt med bord. Ingen av slusekamrene er like, men alle har samme volum. Kanalen var i drift fram til 1932. Toppåret var 1920 da 222 768 stokker passerte anlegget.
Slusene
De forskjellige slusekamrene fikk egne navn, mange oppkalt etter personer med viktige verv i den tiden. Alle slusekamrenes navn er angitt i fløteretninga nedenfra og opp:
Pedro Amat
Pedro Amat Fontanals (født 13. juli 1940 i Terrassa), spansk landhockeyspiller som deltok i de olympiske leker 1960 i Roma, 1964 i Tokyo og 1968 i Mexico by. Amat vant en olympisk bronsemedalje i landhockey under Sommer-OL 1960 i Roma. Han var med på det spanske laget som kom på tredjeplass i landhockeyturneringen bak Pakistan og India. Spania vant kvartfinalen med 1-0 over New Zealand men de tapte semifinalen mot Pakistan med 0-1. I bronsefinalen beseiret de Storbritannia med 2-1. Amat spilte tre kamper i turneringen.
Osmotisk trykk
Osmotisk trykk er trykk som oppstår når en høykonsentrert oppløsning er atskilt fra en lavkonsentrert oppløsning med en selektiv permeabel (halvgjennomtrengelig) membran. Det osmotiske trykket måles i pascal (Pa) og er et mål på trykket som trengs for å hindre vannet i å bevege seg inn i den mest konsentrerte løsningen. Ved å løse stoffer i vannet senkes vannets egen aktivitet, og derav konsentrasjonen. Vannets konsentrasjon og potensial synker.
Superligaen (Kina) 2021
Superligaen i Kina 2021 var den 18. sesongen av Kinas øverste divisjon i fotball for menn 2021. Ligaen startet 20. april 2021 og ble avsluttet 4. januar 2022. Ligaen innledet med grunnserie med 8 lag á to avdelinger. De fire øverste lagene i hver avdeling gikk til mesterskapssluttspill og de fire nederste i hver avdeling til nedrykkssluttspill. De to nederste lagene i nedrykkssluttspill måtte spille kvalifisering om spill i Superligaen 2022.
French Open-vinnere (mixed double)
Denne listen viser vinnere av mixed doublemesterskapet i tennis turneringen Tournoi de Roland-Garros (offisielt Championnats Internationaux de France, ofte kalt French Open eller på norsk Det åpne franske mesterskapet) siden 1925, da turneringen ble åpnet for andre enn franske spillere.
The Scar (1919)
The Scar er en amerikansk stumfilm fra 1919, regissert av Frank Hall Crane.
Handling
Amerikaneren George Reynolds har en duell mot spanjolen Valdez om Cora, en spansk eventyrerinne bosatt i Sør-Amerika. Valdez blir såret, og Reynolds tar med seg Cora til Amerika og finner en hytte hun kan bo i - hvor han besøker henne ofte.
Cora blir snart involvert med Reynolds kamerat Caryl Haskill. Men under en konfrontasjon mellom Reynolds og Cora, går en revolver av ved et uhell. Cora blir såret, og derfor havner Reynolds i fengsel i fem år. Men problemene deres er fremdeles ikke overstått.
Scarlet Days
Scarlet Days er en amerikansk stumfilm fra 1919, regissert av D. W. Griffith.
Handling
En romantisk kjeltring ved navn Alvarez, etterlyst for å ha stjålet fra forskjellige gruve-leirer i løpet av gullrushet i California i 1849, blir reformert og ønsker å leve mer lovlydig på grunn av kjærligheten til en snill og omtenksom kvinne.
Kamerun under Paralympiske sommerleker 2016
Kamerun deltok under Paralympiske sommerleker 2016 i Rio de Janeiro, Brasil, fra 7. til 18. september 2016.
Før lekene i Rio 2016 hadde ikke Kamerun vunnet noen medaljer. Landet hadde kun deltatt i sommerlekene i 2012 tidligere.
Strømsbu skole
Strømsbu skole var en barneskole i Strømsbu krets i Barbu kommune, senere Arendal kommune
Axel Herlofsen donerte tomt, og Fru Hendrika Høegh, som var hustru til eier av Ternholmen Bruk, Ole Andreas Høegh, donerte byggematerialer og fikk skolen bygd. Kostnadene kom på 15.766 kr. Opprinnelig var det 3 klasserom og bestyrerbolig. I 1892 fikk skolen en ekstra bevilgning fra Barbu kommune, og sammen med Fru Høeghs legat til vedlikehold og utvidelse ble skolen utvidet med 4 klasserom. Fru Høegh hadde tilgodesett skolen med 8.000 kr i hennes testamente. Senere ble det laget ytterlige 3 klasserom, til totalt 10 klasserom. I starten var det ca 300 elever med omtrent 35 i hver klasse, med undervisning i 2 puljer. Undervisningen varte fra kl 08 til 17. Første bestyrer var Arnt Stensvand.
José Colomer
José Colomer Rivas (født 10. juni 1935 i Terrassa, død 24. januar 2013 i Terrassa) var en spansk landhockeyspiller som deltok i de olympiske leker 1960 i Roma, 1964 i Tokyo og 1968 i Mexico by. Colomer vant en olympisk bronsemedalje i landhockey under Sommer-OL 1960 i Roma. Han var med på det spanske laget som kom på tredjeplass i landhockeyturneringen bak Pakistan og India. Spania vant kvartfinalen med 1-0 over New Zealand men de tapte semifinalen mot Pakistan med 0-1. I bronsefinalen beseiret de Storbritannia med 2-1. Colomer spilte seks kamper i turneringen.
Fjernøstlige leker 1923
Fjernøstlige leker 1923 (fjernøstlige leker) ble arrangert i Osaka i Japan i 1923.
Gulou
Gulou (kinesisk: 鼓楼, pinyin: Gǔlóu) betyr trommetårn på kinesisk, og mange kinesiske byer har et slikt tårn. Tårnet ble benyttet for å gi signaler, for eksempel om arbeidstidens slutt og byportenes lukking. Det er som regel også et klokketårn ikke langt unna.
Trommetårn har også en plass i mange buddhistiske templer, der de tjener religiøs hensikt.
Ordet (Gulou) er også blitt navn på sentrale deler av en rekke kinesiske byer:
MS «Svanøy»
MS «Svanøy» er et passasjerskip bygget i 1925 for Fylkesbaatane i Sogn og Fjordane. Skipet gikk i lokalrute for rederiet frem til 1963.
Kolerautbruddet i Zimbabwe 2008–2009
Kolerautbruddet i Zimbabwe 2008–2009 er en pågående koleraepidemi i Zimbabwe som startet i august 2008. Epidemien feide igjennom landet og spredde seg til Botswana, Mosambik, Sør-Afrika og Zambia. Innen 12. januar 2009 var det meldt om 38 334 tilfeller, hvorav 1 937 dødsfall. Den zimbabwiske regjeringen erklærte unntakstilstand etter utbruddet, og etterspurte internasjonal bistand.
MS «Svanøy»
«Svanøy»
MS «Svanøy» var det første av en serie på fem motorskip som utgjorde den største tilveksten til Fylkesbaatane i Sogn og Fjordane sin flåte i mellomkrigstiden. 4. juni 1925 ble den nye «Svanøy» overlevert fra Hauges Jernskibsbyggeri i Haugesund. Båten hadde sertifikat for 120 passasjerer og kunne laste 45 tonn. Båten var ekstra isforsterket i hele vannlinjen og hadde seks vanntette skott.
Kolerautbruddet i Zimbabwe 2008–2009
Årsaker
Hovedårsaken til utbruddet er mangel på trygt vann i tettbebygde områder. Dette var grunnet i at vannforsyning, sanitæranlegg, og avfallshåndtering kollapset i byområdene. Ved siden av dette utgjorde begynnelsen av regnsesongen at avføring med kolerabakterier ble skylt med vannressursene, og at forurenset vann hurtig ble tilgjengelig. På grunn av mangel på rensningskjemikalier sluttet hovedstaden Harare å motta rørvann den 1. desember 2008. På dette tidspunktet hadde flere forsteder vært uten vannforsyning lenge. Den 4. desember 2008 uttalte Zimbabwes minister for utvikling av vann og infrastruktur at de kun hadde nok behandlingskjemikalier for tolv ukers forsyning. Skylden for at disse systemene har kollapset har hele veien blitt lagt på den pågående økonomiske krisen. Det har også blitt gjort forsøk på å skylde på kolonistyre, selv om Zimbabwe ble fullstendig uavhengig hele 28 år tidligere, i 1980. Mange husholdninger har heller ikke råd til nok brennstoff til å kunne koke alt vannet sitt.
MS «Svanøy»
«Svanøy»
«Svanøy» hadde styrehus på akterskipet, på toppen av et dekkshus. Dekkshuset inneholdt førsteklasse røykesalong utstyrt med plysjmøbler, billettkontor, postkontor/lugar og bysse. Andreklassesalongen lå under dekk fremme i båten, i forkant av lasterommet. «Svanøy» hadde et mannskap på 7-8 mann. Føreren hadde en liten lugar bak styrehuset. Lugarene til maskinsjefen, maskinassistenten og styrmannen lå under dekk i akterkant av maskinrommet. Matrosene hadde sin lugar på babord side fremme, og dekksgutten og kokken delte lugar fremst i skarpen. «Svanøy» var utstyrt med en Bolinder semidieselmotor som ytte 120 hestekrefter.
Kolerautbruddet i Zimbabwe 2008–2009
Årsaker
Koleraepidemien i Zimbabwe har hatt en usedvanlig høy dødsrate. Ifølge Oxfam er dette «på grunn av det faktum at zimbabwere er betydelig svekket av hunger, hiv og aids».
MS «Svanøy»
«Svanøy»
«Svanøy» startet sin tid i Fylkesbaatane med å gå inn i turistrute i Sogn sommeren 1925. I september samme året gikk båten over i lasterute mellom Bergen og Høyanger. Fylkesbaatane hadde fått i stand en avtale med Norsk Aluminium Company om frakting av råstoff til og fabrikata fra det nye aluminiumsverket i Høyanger.
Kolerautbruddet i Zimbabwe 2008–2009
Årsaker
En sterkt medvirkende faktor til utbruddets store omfang er kollapsen i Zimbabwes offentlige helsesystem, som ble erklært en nasjonal krisesituasjon den 4. desember 2008. Ved slutten av november 2004 var tre av Zimbabwes fire store sykehus stengt, sammen med Zimbabwe Medical School, og det fjerde store sykehuset hadde kun to fungerende sykestuer og ingen operasjonsaler. Zimbabwiske sykehus som fortsatt var åpne i desember 2008 manglet medisiner og personell. På grunn av hyperinflasjonen var ikke sykehusene i stand til å kjøpe inn grunnleggende medisiner, og ressursene til selv internasjonalt etablerte legevakter var tøyd til grensen. Den pågående politiske og økonomiske krisen førte også til utvandring av doktorer og folk med medisinsk kunnskap. Noen ofre reiste til Botswana og andre naboland for behandling.
Omfang
Utbruddet begynte i Chitungwiza den 27. august 2008, og det første tilfellet i Harare ble rapportert fire dager senere. Neste distrikt som rapporterte kolera var Kariba den 21. september 2008, også kom Makonde etter den 3. oktober 2008. Deretter spredde sykdommen seg til alle Zimbabwes ti provinser.
MS «Svanøy»
«Svanøy»
Vinteren 1954/55 ble ”Svanøy” modernisert ved Stormøhlen Mekaniske Verksted i Bergen og ”helt ombygd som sjøbuss”, som en avis skrev. Da utvidet de den øvre salongen fra side til side ved å kle inne akterskipet. Båten fikk videre vindfang utenfor styrehuset, nye toaletter, en mer moderne skorstein, hydraulisk bomsvinger og ny hjelpemotor. Tonnasjen økte til 89 brutto registertonn.
Kolerautbruddet i Zimbabwe 2008–2009
Omfang
Antall koleratilfeller rapportert av UNOCHA eskalerte fra 30 den 1. september 2008 til 15 572 den 10. desember samme år. Flere instanser mente at de rapporterte tallene på smittetilfeller antakeligvis undervurderte omfanget av utbruddet, siden mange mennesker lite sannsynlig hadde nådd klinikkene eller behandling hvor numrene ble oppskrevet. Leder for det britiske departementet for internasjonal utvikling i Harare sa:
MS «Svanøy»
«Synøva»
Fylkesbaatane i Sogn og Fjordane solgte «Svanøy» i januar 1972, etter at båten hadde ligget i opplag en tid. Fire familier i Ålesund kjøpte båten og døpte den om til «Synøva». De brukte båten til helge- og ferieturer langs vestlandskysten.
Pasithee (måne)
Pasithee er ca. 2 kilometres i diameter, og går i bane rundt Jupiter i en gjennomsnittlig avstand av 23,307,000 km med en omløpstid på 727,933 dager ved en inklinasjon på 166° mot ekliptikken (164° mot Jupiters ekvator)., Månen går i en retrograd retning og med en eksentrisitet på 0.3289.
MS «Svanøy»
«Synova»
Da familiene i Ålesund bestemte seg for å selge «Synøva», ble neste eier av tidligere «Svanøy» en engelskmann, Henry Melville Calder. Han hadde en drøm om å starte et nytt samfunn i Marlborough Sounds på nordkysten av Sørøya på New Zealand. Dit ville han ta med seg tjue mennesker med ulik yrkesbakgrunn, og til å ta med dem og nødvendig utstyr kjøpte han altså «Synøva».
Pasithee (måne)
Månen tilhører Carmegruppen som består av irregulære måner i retrograd bevegelse som går i bane rundt Jupiter i en avstand mellom 23 og 24 Gm og med inklinasjoner på ca. 165°.
MS «Svanøy»
«Synova»
I september 1974 satte båten kurs for England med eieren, fem andre voksne og to barn om bord. De fikk en dramatisk overfart, med vind opptil storm. Livbåten ble knust og tatt av sjøen, vinduene i styrehuset ble også knust, og motoren stoppet flere ganger fordi brennstoffiltrene gikk tette. Etter fem og et halvt døgn kom «Synøva» til Peterhead i Skottland. Da var det satt i gang en leteaksjon etter båten. Motoren stoppet rett innenfor den ytterste moloen i Peterhead, og båten hadde bare 50 liter bunkersolje igjen av de 1.950 literne de hadde fylt i Ålesund.
14. juni 1975 la båten ut fra Hartlepool i England med New Zealand som mål og med sju personer om bord, mellom dem Calder med kone og to sønner. «Synøva» hadde nå byttet navn til «Synova». De kom seg til Gibraltar uten dramatikk. Men der ble reder og maskinsjef uenige, og Calder-familien ble alene igjen om bord. Senere kom de så langt som til øya Réunion i Det indiske havet med et annet skip, før de snudde og drog tilbake til Gibraltar. Der arrangerte de helgeturer med «Synova» til Marokko for britiske soldater.
Eieren av Sheppards Marina i Gibraltar, Hector Sheppard, kjøpte i 1977 «Synova» etter at mesteparten av løsøret om bord var tatt ut. Han brukte båten til fritidsbåt noen år før han solgte fartøyet til eierselskapet til marinaen. Siden ble «Synova» hovedsakelig benyttet til losjiskip for arbeiderne ved marinaen. Båten ble i 1999 oppdaget av ferierende nordmenn som gjenkjente båten. Odd Magne Djønne gjorde et stort arbeid med å kontakte daværende og tidligere eiere og mannskap for å rekonstruere skipets historie. Arbeidet resulterte i en lengre artikkel om «Svanøy» i Norsk Skipsfartshistorisk Selskaps tidsskrift Skipet. Gjennom undersøkelsene kom Djønne i kontakt med daværende eier Hector Sheppard, Sheppard var entusiastisk over interessen fra Norge for det gamle skipet som for ham hadde begrenset nytteverdi og som opptok verdifull plass i hans marina i Gibraltar. Hector Sheppard gav uttrykk for at han gjerne så at noen tok vare på og restaurerte «Synova» og ville gi båten gratis til seriøse interessenter i Norge. Dette ble formidlet i artikkelen om «Svanøy» i Skipet. Dermed var arbeidet med å bringe «Gamle Svanøy» hjem i gang.
«Gamle Svanøy»
«Gamle Svanøy» ble lagt på land i Haugesund for restaurering. Haugaland Veteranbåtlag ble stiftet 31.10.2005 for å ta seg av restaureringsarbeidet.
Maskineri er 100 % restaurert og prøvekjøres årlig på Aibel, og på Havnedagene.
I januar 2012 oppsto det en brann ombord - og hele overbygg - styrhus og bro brant opp, samt dekket. Dermed forsvant også teltet som var bygget over. Dette ble endelikten til restaureringsprosjektet. og arbeidet stoppet opp. Det foregår en opprydding i 2015, hvor en må finne nye eiere til alt utstyr, og finne egnet plass for den siste reisen til skroget. Uansett vil alt utstyr og maskineri komme andre vernede skip til glede og nytte.
Siden restaureringsprosjektet måtte oppgis, ble som en naturlig følge Haugaland Veteranbåtlag oppløst.
Christer Elgmork
Christer Elgmork er en tidligere profesjonell basketballspiller for Bærum basket. Elgmork spiller nå for Sandvika.
Sergej Babikov
Sergej Babikov (født 20. desember 1967) er en tadsjikisk skytter som konkurrerer i luftpistol. Han representerte landet sitt i Sommer-OL 2012 i London, der han ble nummer 45.
Monaco under EM i friidrett 2018
Monaco deltok med én utøver under EM i friidrett 2018 som ble arrangert 6.–12. august 2018 i Berlin.
Folkerepublikken Kinas forsvarsministerium
Folkerepublikken Kinas forsvarsministerium (forenklet kinesisk: 中华人民共和国国防部; tradisjonell kinesisk: 中華人民共和國國防部; pinyin: Zhōnghuá Rénmín Gònghéguó Guófángbù, eller kort – 国防部 / 國防部 / Guófángbù) er et ministerium som lyder under statsrådet og styres av forsvarsministeren. Den første nasjonale folkekongress grunnla ministeriet i 1954 i samsvar med landets nye konstitusjon. Ministeriet har ikke kommandomyndighet over Folkets frigjøringshær og forsvarsministerens fremste oppgave er å representere landets væpnede styrker i kontakt med andre lands forsvarsmakter. Ministeriet har avdelinger for verving, organisasjon, materiell, utdannelse og forsvarsforskning, men disse funksjoner utøves i praksis av partiorganet Den sentrale militærkommisjon, som også mar befalingsmakten over landets væpnede styreker.
The Scarlet Shadow
The Scarlet Shadow er en amerikansk stumfilm fra 1919, regissert av Robert Z. Leonard.
Storelva (Tørnes i Drangedal)
Storelva ved Tørnes i Drangedal kommune i Telemark er en 1,3 km lang elvestrekning. Den går fra Høl (71 moh.), der Tørneselva ender, via Svarthøl (64,5 moh.), ned til Holtebukta i Hoseidvatnet.
Huset York
Huset York var et engelsk fyrstehus og dynasti som nedstammet fra det kongelig huset Plantagenet. Det utgjorde den ene av de to fraksjonene i rosekrigene. Husets navn er hentet fra Richard Plantagenet, 3. hertug av York, og dets symbol var en hvit rose. Tre av dets medlemmer ble konger av England fra 1461 til 1485. Huset York nedstammet i mannlig linje fra Edmund av Langley, 1. hertug av York (1341–1402), den fjerde overlevende sønnen til Edvard III av England, men representerte også Edvards seniorslekt ved å være i kognatisk (gjennom moren) slekt med Lionel, hertug av Clarence, andre overlevende sønn av Edvard III. Det er basert på disse etterkommerne at de gjorde krav på den engelske tronen. Sammenlignet med huset Lancaster, den andre fraksjonen i rosekrigene, hadde York seniorkravet på Englands trone i henhold til kognatisk primogenitur, men juniorkrav i henhold til agnatisk primogenitur. Kongetiden til dette dynastiet endte med at kong Rikard III av England ble drept i slaget ved Bosworth Field i 1485 (og den siste engelske konge som ble drept på slagmarken).
Caliscelidae
Caliscelidae er en familie av sikader, og en del av gruppen Fulgoromorpha. Inntil nylig ble de gjerne regnet som en undergruppe av Issidae.
Vadstena slott
Vadstena slott er et tidligere kongelig slott i Vadstena i Östergötland, Sverige.
Caliscelidae
Utseende
Små, tettbygde sikader, gjerne livlig farget. Fasettøynene er ofte store og utstående. Hos noen er pannen spisst fremskutt mellom fasettøynene. De fleste har sterkt reduserte vinger. En del arter har utvidete frambein.
Vadstena slott
Vadstena slott ble opprinnelig bygd i 1545 av Gustav Vasa som festning for å beskytte Stockholm mot fiender fra sør. 22. august 1552 giftet Gustav Vasa seg med sin tredje kone, Katarina Stenbock, i Vadstena. En av bankettsalene på slottet kalles Bröllopssalen, selv om bygget ikke ble ferdig i tide til bryllupet.
Caliscelidae
Utbredelse
De er utbredt i alle verdensdeler utenom Antarktis, men det finnes bare én art i Nord-Europa. I tillegg til rundt 170 beskrevne arter er det mange ubeskrevne.
Vadstena slott
Ombygningen fra festning til slott begynte i 1550-årene, da prins Magnus Vasa ble hertug av Östergötland. Magnus var tilbakestående, og var eneste sønn av Gustav Vasa som ikke ble konge av Sverige. Magnus døde i 1595, og ligger begravd i Vadstena kirke.
Caliscelidae
Systematisk inndeling
Caliscelidae ble nylig skilt ut fra familien Issidae.
Vadstena slott
I 1620 stod slottet ferdig, og alle kongene av huset Vasa hadde ledet bygningen. Siden 1620 har slottet blitt meget godt vedlikeholdt, og er et av Sveriges beste eksempler på renessansearkitektur. Vadstena slott var et kongelig slott til 1716, da kongefamilien mistet interessen for det. Det sto lenge tomt før bøndene i området tok det i bruk som kornlager.
Huset York
Den mannlige slektslinjen døde ut da Edward Plantagenet, 17. jarl av Warwick døde i 1499. De to adelsslektene York og Lancaster ble forent da Elisabeth av York giftet seg med Henrik VII, og huset Tudor kom da til makten.
Vadstena slott
Siden 1899 har slottet huset Landsarkivet i Vadstena, og i dag finner besøkende også et slottsmuseum med møbler, portretter og malerier fra 15- og 1600-tallet. Om sommeren arrangeres det både klassiske konserter og popkonserter i borggården.
Huset York
Rivaliseringen mellom de to dynastiene har faktisk blitt bevart, i en fredeligere og mer vennskapelig form, som en rivalisering mellom grevskapene Lancashire og Yorkshire.
Carlos del Coso
Carlos del Coso Iglesias (født 24. april 1933 i Madrid), spansk landhockeyspiller som deltok i de olympiske leker 1960 i Roma, 1964 i Tokyo og 1968 i Mexico by.
Del Coso vant en olympisk bronsemedalje i landhockey i Sommer-OL 1960 i Roma. Han var med på det spanske laget som kom på tredjeplass i landhockeyturneringen bak Pakistan og India. Spania vant kvartfinalen med 1-0 over New Zealand men de tapte semifinalen mot Pakistan med 0-1. I bronsefinalen beseiret de Storbritannia med 2-1. Del Coso spilte seks kamper i turneringen.
Skiathos
Skiathos (gresk: Σκιάθος) er en av 1 425 greske øyer og ligger i øygruppen Sporadene. Arealet er på 47 km² og det bor omtrent 6 000 personer på øya. Øya Skiathos har i alt 70 strender.
I utkanten av øyas hovedby (med samme navn som øya selv) ligger flyplassen som også betjener de to andre øyene og turistmålene Alonnisos og Skopelos. Hver sommer ankommer tusener av turister. Om vinteren drar de fleste som lever av turismen til fastlandet og jobber der.
Fjernøstlige leker 1925
Fjernøstlige leker 1925 (fjernøstlige leker) ble arrangert i Manila på Filippinene i 1925.
Skiathos
Skiathos består mye av hvitkalkede hotellkomplekser langs kysten, som er fylt opp med engelske, tyske, italienske og norske charterturister. Naturen er preget av grønne furu- og oliventrær.
Noen scener av filmen Mamma Mia! er spilt inn på øya, men de fleste av utendørsscenene er dog gjort på Skopelos.
Geografi
Store deler av øya er består av skog. Området rundt landsbyene og Skiathos by er derimot jordbruksområde. Skogene på øya består for det meste av aleppofuru, men furutrærne på den kjente Koukounaries-stranda er den innførte arten pinje. Man kan se øya Skopelos fra Skiathos og i klart vær kan man også se øyene Euboea og Skyros. Ved klart vær er det også muligheter for å se Pilionhalvøyen, som er knyttet til fastlandet. Det høyeste punktet på øya ligger i vest og her står det ei kommunikasjonsmast.
Skiathos har om lag 70 strender, inkludert ei nudiststrand i den sørlige enden av øya kalt «Little Banana Beach» som ligger ved siden av ikke-nudiststranda Banana Beach, skjult av en bakketopp.
Historie
I oldtiden spilte øya en mindre rolle under perserkrigene. I 480 f.Kr. ble flåten til den persiske kongen Xerxes truffet av en storm og ble hardt ødelagt mot klippene på kysten av Skiathos. Etter dette blokkerte den greske flåten de nærliggende havområdene for å hindre flåteangrep og forsyninger til de persiske styrkene som kjempet mot 300 spartanere som sto heroisk imot ved passet ved Thermopylene. Den persiske flåten ble deretter beseiret ved Artemision og til sist ødelagt i slaget ved Salamis året etter. Skiathos forble i det athenske sjøforbundet inntil øya tapte sin uavhengighet. Byen ble ødelagt av Filip V av Makedonia i år 200 f.Kr.
I år 1207 e.Kr. erobret Gyzi-brødrene øya og bygget Bourtzi, en mindre festning i venetiansk stil tilsvarende til Bourtzi i Nafplio på det greske fastlandet. Festningen ble bygget på en holme rett utenfor byen Skiathos for å beskytte den mot pirater, men festningsverket klarte ikke å beskytte befolkningen og på midten av 1300-tallet ble hovedstaden flyttet fra oldtidens sted der dagens moderne by Skiathos ligger, til Kastro (gresk for festning), lokalisert på et høyt berg med utsyn over en bratt klippe over sjøen på den nordligste stedet på øya.
Etter uavhengighetskrigen og nedgangen i piratvirksomhet i Egeerhavet ble Kastro mindre viktig som strategisk sted. På 1830-tallet ble øyas hovedstad igjen flyttet tilbake til det opprinnelige stedet hvor den fortsatt er. I dag er ruinene av Kastro en turistattraksjon.
Diamond League 2016
Diamond League 2016 var den syvende sesongen av friidrettsserien Diamond League, organisert av IAAF. Første stevne var Qatar Athletic Super Grand Prix i Doha, og finalene var i Weltklasse Zurich og Memorial Van Damme i september. .
Marokko ble i 2016 et vertsland i Diamond League, da stevnet Meeting International Mohammed VI i Rabat overtok for Adidas Grand Prix i USA.
Poeng
Poenggivingen ble endret fra 2015 til 2016, der det ble gitt flere poeng for seier, og de seks beste i hver øvelse fikk poeng, mot kun de tre beste i 2015.
Vinnere 2016
For å vinne Diamond League-trofeet må en utøver delta i finalestevnet (Zürich og Brussel), i den øvelsen han har deltatt i gjennom sesongen. .
Stevner
1) 1 mile
2) 1000 meter
Sluttresultater
Endelige resultater:
Fu Hsiao-han
Fu Hsiao-han (født 14. september 1985) er en taiwansk svømmer.
Hun representerte Kinesisk Taipei under Sommer-OL 2004 i Athen, der hun ble utslått i forsøksheatet på 100 meter rygg.
Nordeste
Geografi og klima
Nordøst-Brasil kan grovt deles inn i tre soner. Langs med kysten finner man et belte med tropisk klima og en del nedbør. Dette er et grøderikt område som tidligere var dekket av skog og kalles Mata atlântica. Skogen ble hugget ned i kolonitiden, og nå dyrkes det blant annet sukkerrør i dette beltet. Lenger inn kommer man til en tørrere overgangssone og lengst inne finner man området som kalles Sertão og som har et svært tørt klima.
Kultur
Kulturen i Nordøst er rik og mangfoldig, med historiske bysentrum blant annet i Salvador, Olinda og Recife. Danser som samba, lambada og frevo samt musikksjangere som forró og axé har sin opprinnelse i denne regionen. Det samme gjelder kampsporten capoeira og religionen Candomblé.
Økonomi
Langs kysten og i de historiske byene er økonomien basert på turisme og landbruk, hvorav sukkerrør er en viktig inntektskilde. Rundt de større byene finnes det også en del industri. Noen av delstatene har inntekter fra olje.
Clarion Hotel The Hub
Clarion Hotel The Hub er et norsk hotell i Oslo som tilhører Nordic Choice Hotels. Det ligger overfor Europarådets plass, like ved Oslo City og Jernbanetorget i Oslo sentrum. Hotellet er et av Norges største hoteller, med 810 rom.
Historie
I 2017 ble hotellet satt under totalrenovering og utvides til 810 rom. Renoveringen og utbyggingen var ferdig i begynnelsen av mars 2019. Den offisielle åpningen fant sted 7. mars samme år.
Hotellet er større enn Oslo Plaza, og Norges største hotell målt i antall rom. Etter ombyggingen skiftet hotellet navn til Clarion Hotel The Hub.
Eierskap
Hotellbygningen eies av DNB Forsikring, som leier ut til Nordic Choice Hotels, som igjen driver hotellet under navnet Clarion Hotel The Hub. Styreleder i driftsselskapet er Leif Sigurd Lindland, André Schreiner er hotelldirektør og Marianne Høybakk er hotellsjef per vinteren 2019.
Stortingsvalget 2013 i Hof
Stortingsvalget 2013 i Hof ble avholdt 9. september 2013 i Hof kommune i Vestfold. Det var 2,260 stemmeberettigede velgere i Hof. Av disse avga 1,771 stemme. De godkjente stemmene fordelte seg slik på partiene:
Hawaii–Emperor seamounts
Hawaii–Emperor seamounts er en kjede av undervannsfjell i Stillehavet som bare rekker opp over havoverflaten i Hawaii, og i noen mindre atoller og småøyer som ligger nordvest av territoriet for staten Hawaii, atollen Kure og Midwayøyene. Fjellkjeden innbefatter den Hawaiiske fjellkjeden og Emperor seamounts: tilsammen utgjører de en stor undervanns fjellregion av øyer og undervannsfjell som strekker seg over kilometer fra Aleutergropen øst for Kamtsjatka i det nordvestlige stillehavet til Loʻihi seamount, som ligger omkring 35 kilometer sørøst av øya Hawaiʻi.